דנמרק באירוויזיון

דנמרק נטלה חלק באירוויזיון 53 פעמים החל מהצטרפותה לתחרות. נציגת המדינה בתחרות נקבעת בתחרות קדם "Dansk Melodi Grand Prix".

ב-2005 אירחה דנמרק את תחרות שיר היובל באירוויזיון בקופנהגן.

ניצחונות
דנמרק ניצחה באירוויזיון שלוש פעמים:

הניצחון הראשון
דנמרק ניצחה לראשונה באירוויזיון 1963 עם השיר "Dansevise" ("בלדת ריקוד") שבוצע על ידי גרטה ויורגן אינגמן, והייתה למדינה הראשונה שלא הייתה חלק מהמדינות המייסדות של התחרות אשר ניצחה בתחרות.
ניצחונה של דנמרק עורר מחלוקת. לאחר הקראת הניקוד של צוות השופטים הנורווגי, המנחה קטי בוייל, אמרה שהיא מתקשה לשמוע היטב, ושהיא תחזור לצוות השופטים הנורווגי מאוחר יותר, וזאת על אף ששאר הנוכחים שמעו היטב. כשחזרה בוייל לצוות השופטים הנורווגי בסוף ההצבעה, נורווגיה שינתה את הניקוד שהעניקה בהתחלה, דבר שגרם לניצחונה של דנמרק על חשבון ניצחונה של שווייץ. למעשה הסיבה שנורווגיה נאלצה להקריא שוב את הניקוד שלה היה כיוון שמקריא הניקוד מטעם נורווגיה לא השתמש בסדר הנכון של הקראת הנקודות, ולכן היה ספק אם הוא העניק את הניקוד הנכון בפעם הראשונה.

בסופו של דבר, הניקוד הסופי נחשב לניקוד הנכון, ולכן דנמרק הוכרזה כמנצחת התחרות. בשנה שלאחר מכן נערכה התחרות בקופנהגן, דנמרק, בפעם הראשונה בתולדותיה.

הניצחון השני
לאחר מספר שנים בה דנמרק הגיעה לתוצאות נמוכות, ואף נעדרה מהתחרות בשל הישגים נמוכים, הצליחה דנמרק לזכות שוב באירוויזיון. דנמרק זכתה באירוויזיון 2000 עם השיר "Fly on the Wings of Love" ("לעוף על כנפי האהבה") שבוצע על ידי יורגן ונילס אולסן. השיר זכה להצלחה רבה לאחר זכייתו באירוויזיון.

הניצחון השלישי
לאירוויזיון 2013 שהתקיים במאלמו, שוודיה, שלחה דנמרק את הזמרת אמילי דה פורסט עם השיר "Only Teardrops" ("רק דמעות") שנבחר בקדם האירוויזיון הדני - "Dansk Melodi Grand Prix". השיר זכה במקום הראשון בתחרות עם 281 נקודות.

הישגים
התקופה הטובה ביותר של דנמרק באירוויזיון הייתה בשנים 1984 - 1990. בתקופה זו הגיעה דנמרק 4 פעמים לאחד מ-5 המקומות המובילים, כאשר פעמיים מתוכם הם במקום השלישי. הצמד קירסטן סיגרד וסורן בונדגרד ייצגו את דנמרק 3 פעמים במהלך התקופה הזאת תחת השם "הוט אייז". באירוויזיון 1984 הם ביצעו את השיר "Det' lige det" ("זה רק זה") והגיעו למקום הרביעי. ב-1985 הם ייצגו שוב את דנמרק באירוויזיון, ובכך הפכו להיות המבצעים היחידים שייצגו את דנמרק באירוויזיון פעמיים ברציפות. הם שרו את השיר "Sku' du spørg' fra no'en?" ("מה זה העסק שלך?"), אולם הם לא הצליחו לשחזר את ההצלחה שלהם מהשנה הקודמת והגיעו למקום ה-11. הצמד ייצג את דנמרק באירוויזיון שוב ב-1988 עם השיר "Ka' du se hva' jeg sa'?" ("אתה לא רואה שזה מה שאמרתי לך?"). הם הצליחו לשבור את השיא של עצמם, והגיעו למקום השלישי, כאשר הם מפסידים לסלין דיון.

היעדרויות
דנמרק נעדרה מ-15 תחרויות אירוויזיון לאורך השנים:

לאחר התחרות ב-1966 בה הגיעה דנמרק למקום ה-14, המקום הנמוך ביותר שלה בתחרות עד אותה תקופה, היא החליטה לפרוש מהתחרות לצמיתות. רשות השידור הדנית חדלה לשדר את התחרויות, וכן לא נערכו יותר תחרויות קדם-אירוויזיון. אולם, 12 שנים לאחר שפרשה מהתחרות, שבה דנמרק ליטול חלק ב-1978 וכמו כן, תחרות הקדם-אירוויזיון שבה להתקיים. בשנה זו הנחה אותה יורגן דה מייליאוס והוא המשיך להנחות אותה במשך 11 שנים.

במהלך שנות ה-90 ושנות ה-2000 המוקדמות, דנמרק הייתה אחת המדינות המושפעות ביותר בתחרות מהחלטתו של איגוד השידור האירופי לפסול מדינות שהגיעו להישגים נמוכים בתחרות בשנים קודמות, כדי לאפשר למדינות חדשות להצטרף לתחרות. נבע הדבר מריבוי המדינות שביקשו לקחת חלק בתחרות, דבר שחייב את איגוד השידור האירופי לסנן את המדינות שביקשו ליטול חלק בתחרות. שתי שיטות לסינון נקבעו לשם כך: סינון של השירים הפחות טובים ומניעה ממדינות שהישגיהן בשנים קודמות היו נמוכים לקחת חלק בתחרות. באותן שנים, הוחלט לערוך הצבעה מוקדמת של צוותי שיפוט מכל המדינות שלוקחות חלק על סמך גרסאות מוקלטות של השירים, ולנפות מן התחרות את השירים שהגיעו לשבעת המקומות האחרונים. זאת, כתוצאה מהצורך לנפות את מספרן הגדל של המדינות שביקשו ליטול חלק בתחרות בשל תוצאות נמוכות בתחרות, דנמרק לא נטלה חלק בתחרויות האירוויזיון ב-1994, 1996, 1998 ו-2003. ניפוי שיר לאחר שנבחר בתחרות מקומית, תוך השקעת משאבים בארגונה, גרמה אי-נחת בקרב רשתות השידור הלוקחות חלק בתחרות, ולפיכך שונתה המדיניות בשנים שלאחר מכן. כדי לפתור מחלוקות, החל מ-2004 הונהגה שיטת חצאי-גמר.

השירים שייצגו את דנמרק באירוויזיון

 שנה מבצע שיר תרגום לעברית גמר ניקוד חצי גמר ניקוד 1957 בירטה וילקה וגוסטב וינקלר "Skibet skal sejle i nat" "הספינה עוזבת הלילה" 3 10 1958 ראקל ראסטני "Jeg rev et blad ud af min dagbog" "תלשתי דף מהיומן שלי" 8 3 1959 בירטה וילקה "Uh, jeg ville ønske jeg var dig" "הו, הלוואי שהייתי אתה" 5 12 1960 קטי בדטגר "Det var en yndig tid" "זה היה זמן נפלא" 10 4 1961 דריו קמפוטו "Angelique" "אנג'ליק" 5 12 1962 אלן וינטר "Vuggevise" "שיר ערש" 10 2 1963 גרטה ויורגן אינגמן "Dansevise" "בלדת ריקוד" 1 42 1964 ביורן טידמנד "Sangen om dig" "השיר עלייך" 9 4 1965 בירגיט ברוול "For din skyld" "למענך" 7 10 1966 אולה פיה "Stop - mens legen er go" "עצור - בעוד הוא הולך" 14 4לא נטלה חלק בין השנים 1967-1977 1978 מייבל "Boom Boom" "בום בום" 16 13 1979 טומי סיבאך "Disco Tango" "דיסקו טנגו" 6 76 1980 במסס ואנר "Tænker altid på dig" "תמיד חושב עלייך" 14 25 1981 טומי סיבאך ודבי קמרון "Krøller eller ej" "תלתלים או לא" 11 41 1982 בריקס "Video, Video" "וידאו, וידאו" 17 5 1983 גריי יוהנסן "Kloden drejer" "הכוכב מסתובב" 17 16 1984 הוט אייז "Det' lige det" "זה רק זה" 4 101 1985 הוט אייז "Sku' du spørg' fra no'en?" "מה זה העסק שלך?" 11 41 1986 ליז האביק "Du er fuld af løgn" "אתה מלא בשקרים" 6 77 1987 אן-קתרין הרדורף ובנדיו "En lille melodi" "קצת מנגינה" 5 83 1988 הוט אייז "Ka' du se hva' jeg sa'?" "אתה לא רואה שזה מה שאמרתי לך?" 3 92 1989 בירת' קיאר "Vi maler byen rød" "אנו צובעים את העיר באדום" 3 111 1990 לוני דבנטיר "Hallo Hallo" "שלום שלום" 8 64 1991 אנדרס פרנדסן "Lige der hvor hjertet slår" "היכן שהלב פועם" 19 8 1992 לוט נילסון וקני לובק "Alt det som ingen ser" "כל הדברים שאף אחד לא רואה" 12 47 1993 טומי סיבאך "Under stjernerne på himlen" "תחת הכוכבים שבשמיים" 22 9לא נטלה חלק ב-1994 1995 אאוד וילקן "Fra Mols til Skagen" "ממולס ועד סקאיין" 5 92 1996 דורתה אנדרסן ומרטין לופט "Kun med dig" "רק איתך" X X 25 22 1997 קוליג קאי "Stemmen i mit liv" "הקול שבחיי" 16 25לא נטלה חלק ב-1998 1999 מייקל טאצ'ל וטריין יפסן "This Time I Mean It" "הפעם אני מתכוון לזה" 8 71 2000 האחים אולסן "Fly on the Wings of Love" "לעוף על כנפי האהבה" 1 195 2001 רולו & קינג "Never Ever Let You Go" "אף פעם לא אתן לך ללכת" 2 177 2002 מאלן "Tell Me Who You Are" "אמרי לי מי את" 24 7לא נטלה חלק ב-2003 2004 תומאס תורדרסון "Shame on You" "תתביישי" X X 13 56 2005 יאקוב סווייסטרופ "Talking to You" "מדבר אלייך" 9 1253185 2006 סידסל בן סמאנה "Twist of Love" "טוויסט של אהבה" 18 26 X X 2007 די. קיו "Drama Queen" "מלכת הדרמה" X X 19 45 2008 סימון מתיו "All Night Long" "במשך כל הלילה" 15 603112 2009 נילס ברינק "Believe Again" "להאמין שוב" 13 74 8 69 2010 כריסטינה שאני ותומאס נברגרין "In a Moment Like This" "ברגע כזה" 4 149 5 101 2011 א פרנד אין לונדון "New Tomorrow" "עתיד חדש"51342135 2012 סולונה סאמאי "Should've Known Better" "צריכה לדעת טוב יותר"2321963 2013 אמילי דה פורסט "Only Teardrops" "רק דמעות"128111672014 בסים "Cliche Love Song" "שיר אהבה קלישאתי" 9 74המדינה המארחת2015 אנטי סושיאל מדיה "The Way You Are" "כמו שאתה" X X 13 332016 לייטהאוס טן "Soldiers of Love" "חיילים של אהבה" X X 17 342017 אניה ניסן"Where I Am""איפה אני"19 77 10 1012018רסמוסן"Higher Ground""קרקע גבוהה יותר"922652042019לאונורה"Love Is Forever""אהבה היא לתמיד"121201094בן וטן"Yes""כן"התחרות בוטלה בשנה זאת2021פיר ופלמה"Øve os på hinanden""נתאמן אחד על השני"XX11892022Reddi"The Show" "המופע"XX13552023ריילי"Breaking My Heart""לשבור את ליבי"XX1462024סאבה"Sand""חול"XX12362025סיסאל"Hallucination""הזיה"23478612026סורן טורפגארד לונד"Før vi går hjem""לפני שאנחנו הולכים הביתה"

אירוח האירוויזיון

 שנה העיר המארחת מקום התחרות מנחים1964 קופנהגןאולם הקונצרטים טיבוליסגמר: לוט ואבר2001 קופנהגןאצטדיון פארקןגמר: נטאשה קרונה בק וסרן פילמרק2014 קופנהגן אצטדיון B&W Hallerneחצאי גמר וגמר: ליסה רנה, ניקולאי קופל ופילו אסבאק

שיר היובל באירוויזיון
 שנה העיר המארחת מקום התחרות מנחים 2005 קופנהגן פורום קופנהגן קתרינה לסקאניש ורנארס קאופרס

 גלריה 

 ראו גם 
 דנמרק באירוויזיון למקהלות
 דנמרק באירוויזיון הילדים

קישורים חיצוניים


 דנמרק באתר האירוויזיון 
 היסטוריית ההצבעות של דנמרק באירוויזיון 
 מילים לשירים שייצגו את דנמרק באירוויזיון

הערות שוליים

*
קטגוריה:אירוויזיון לפי מדינה